જણાવી દઈએ કે દેશમાં સૌથી પહેલીવાર રાજકીય સન્માનથી અંતિમ સંસ્કારની ઘોષણા મહાત્મા ગાંધી માટે કરાઈ હતી. ત્યાં સુધી અંતિમ સંસ્કારના રાજકીય સન્માનનો પ્રોટોકોલ અને દિશા નિર્દેશ નહોતા બન્યા. 1950માં પહેલીવાર એક નિર્દેશ બન્યા હતો અને ત્યારે આ માત્ર પ્રધાનમંત્રી, પૂર્વ પ્રધાનમંત્રીગણ, કેન્દ્રીય મંત્રીમંડળના વર્તમાન અને ભૂતપૂર્વ સદસ્યગણ માટે કરાતો. પ્રધાનમંત્રી રહી ચૂકેલા જવાહર લાલ નહેરૂ (1964), લાલ બહાદૂર શાસ્ત્રી (1966), ઈન્દીરા ગાંધી (1984), રાજીવ ગાંધી (1991), મોરારજી દેસાઈ (1995), ચંદ્રશેખર સિંહ (200ક્ષ), અટલ બિહારી વાજપેયી( 2018) વગેરે પૂર્વ પ્રધાનમંત્રીઓને રાજકીય સન્માન મળ્યું છે. આ સાથે મહત્વપૂર્ણ ક્ષેત્રોમાં યોગદાન આપનારા મધર ટેરેસા (1997), પૂર્વ ન્યાયાધીશ વાઈવી ચંદ્રચૂડ (2008), ગંગુબાઈ હંગલ (2009), ભીમસેન જોશી (2011), બાલ ઠાકરો (2012), સરબજીત સિંહ (2013), શશિ કપૂર (2017), શ્રીદેવી (2018) વગેરે છે.